b'\n_START_ARTICLE_\nJugonostalgija\n_START_PARAGRAPH_\nJug\xc3\xb3nostalg\xc3\xadja je oto\xc5\xbeen spomin na dr\xc5\xbeavo ve\xc4\x8dine ju\xc5\xbenih Slovanov, Jugoslavijo, ali izra\xc5\xbeanje povezanosti z nekdanjo skupnostjo ne glede na dejanske izku\xc5\xa1nje, na primer pri osebah, ki nekdanje dr\xc5\xbeave ne poznajo iz lastnih izku\xc5\xa1enj._NEWLINE_Jugonostalgija je glede na kontekst negativen, nevtralen ali pozitiven ozna\xc4\x8devalec. V sobesedju razmerja do novih domovin, dr\xc5\xbeav nastalih z razpadom Jugoslavije, je jugonostalgija tuja prvina, ki moti novo identifikacijo. Z nevtralne ali pozitivne strani pa jugonostalgija pomeni podalj\xc5\xa1anje zgodovinskega spomina v obdobje zlasti po drugi svetovni vojni in mladosti neke generacije, s poudarkom na pozitivnih spominih. Pri mladih se ohranja povezanost z drugimi obmo\xc4\x8dji nekdanje Jugoslavije predvsem z glasbo in zabavo.'